28.06.2021

**Varsel om oppstart av planarbeid – detaljreguleringsplan for Bråtengata 94A og 98**

Østavind Arkitekter varsler, i medhold av plan- og bygningsloven § 12-8, at det settes i gang planarbeid for detaljregulering av Bråtengata 94A og 98. Varslet planområde fremgår av vedlagt kartutsnitt. Det varsles også oppstart av forhandlinger om utbyggingsavtale iht. plan- og bygningsloven § 17.

Formålet med planen er å endre arealet til boligformål og legge til rette for en utvidelse på inntil 2 nye boenheter, enten som tomannsbolig eller som eneboliger. Det planlegges inntil 2 etasjer over terreng, men med mulighet for innredet loft i tillegg. Kommunen har gitt tilbakemelding om at det kan være aktuelt å samtidig regulere nytt fortau langs Bråtengata.

Kommunen har vurdert at planen ikke krever konsekvensutredning.

For ytterligere opplysninger, se planinitiativ og referat fra oppstartsmøtet. Disse dokumentene følger vedlagt og er tilgjengelige på Moss kommunes nettsider.

**Innspill til varselet sendes skriftlig til Østavind Arkitekter innen 30.08.2021.**

Østavind Arkitekter AS

Dronningens gate 30

1530 Moss.

E-post: de@ostavind.no

Eventuelle spørsmål eller andre henvendelse kan rettes til:

E-post: de@ostavind.no

Telefon: 482 70 415

Vennlig hilsen

Daniel Eggereide

Østavind Arkitekter